Pirkimo sąlygų

3 priedas „Kokybės vertinimo kriterijai“

**VERTINIMO PAGAL EKONOMINĮ NAUDINGUMĄ METODIKA**

1. Perkančioji organizacija ekonomiškai naudingiausią pasiūlymą išrenka pagal ekonomiškai naudingiausio pasiūlymo kriterijų t. y. **pagal kainos ir kokybės santykį.**
2. Laimėjusiu bus pripažintas pasiūlymas kuris gaus daugiausiai ekonominio naudingumo balų. Visi balai skaičiuojami paliekant 2 skaitmenis po kablelio. Tais atvejais, kai kelių dalyvių pasiūlymų ekonominis naudingumas yra vienodas, nustatant pasiūlymų eilę, pirmesnis į šią eilę įrašomas dalyvis, kurio pasiūlymas pateiktas anksčiausiai.
3. Ekonomiškai naudingiausias pasiūlymas bus išrenkamas pagal šiuos kriterijus:

| **Vertinimo kriterijai** | **Lyginamasis svoris ekonominio naudingumo įvertinime (balais)** |
| --- | --- |
| Pirmas kriterijus - Kaina (C) | X=90 |
| Antras kriterijus - Socialinis kriterijus (T) | Y=10 |

1. Pasiūlymo ekonominis naudingumas (S) apskaičiuojamas sudedant Tiekėjo pasiūlymo kainos kriterijų (C) ir socialinio kriterijaus (T) balus:

S=C+ T

1. **Pirmas kriterijus** – Kaina (C). Pasiūlymo kainos (C) balai apskaičiuojami mažiausios pasiūlytos kainos (Cmin) ir vertinamo pasiūlymo kainos (Cp) santykį padauginant iš kainos lyginamojo svorio (X):
2. **Antras kriterijus** – socialinis kriterijus (T), pagal kurį bus vertinama, kiek tiekėjo ir subtiekėjo (-ų), jeigu jis (jie) pasitelkiamas (-i), pirkimo sutartį vykdysiantiems ir perkančiosios organizacijos pirkimo dokumentuose nurodytas užduotis atliksiantiems įdarbintiems darbuotojams, išskyrus vadovaujančius asmenis (vadovaujantiems asmenims priskiriami : organizacijos vadovas, vidutinės grandies vadovas, statybų vadovas, specialiųjų darbų vadovas ir kiti vadovai) siūlomo darbo užmokesčio mėnesio mediana eurais viršija Lietuvos Respublikoje nustatytą minimalų darbo užmokestį. Tiekėjas visą pirkimo sutarties vykdymo laikotarpį turi užtikrinti, kad nurodytų darbuotojų darbo užmokesčio mėnesio mediana būtų ne mažesnė, negu buvo nurodyta pateikiant pasiūlymą. Jeigu perkančiajai organizacijai kyla abejonių dėl tiekėjo pateiktos informacijos teisingumo, ji turi teisę kreiptis į kompetentingas institucijas, kad gautų visą reikiamą informaciją apie nurodytiems darbuotojams mokamo darbo užmokesčio mėnesio medianą. Informacija apie nurodytiems darbuotojams mokamo darbo užmokesčio mėnesio medianą perkančiajai organizacijai teikiama vadovaujantis Informacijos apie darbuotojų, vykdančių viešojo pirkimo ar pirkimo sutartis, darbo užmokesčio mėnesio medianą teikimo tvarkos aprašu, patvirtintu Lietuvos Respublikos Vyriausybės 2019 m. lapkričio 6 d. nutarimu Nr. 1104.

6.1. Darbo užmokesčio mediana yra skaičių eilės (nuo mažiausio iki didžiausio) vidurinis elementas. Jei skaičių sekos elementų suma yra lyginė, mediana yra dviejų vidurinių skaičių vidurkis.

6.2. Tiekėjas Pasiūlyme turi nurodyti konkretų darbo užmokesčio mėnesio medianos dydį (Eur). Jeigu tiekėjas nurodys ne konkretų darbo užmokesčio mėnesio medianos dydį, o nurodys dydžio intervalą, vertinamas bus intervalo mažiausias dydis.

6.3. Skaičiuojant socialinio kriterijaus balą (T), bus vertinama ne didesnė kaip 2500 Eur siūloma darbo užmokesčio mėnesio mediana. Jei tiekėjas pasiūlyme nurodys didesnę kaip 2500 Eur darbo užmokesčio mėnesio medianą, bus vertinama, kad tiekėjas pasiūlė maksimalią 2500 Eur siūlomą darbo užmokesčio mėnesio medianą

6.4. Antro kriterijaus (T), t. y. pirkimo sutartį vykdysiančių darbuotojų darbo užmokesčio mediana, balai apskaičiuojami taip:

T = Ti/Tmax \*Y.

Ti – vertinamame pasiūlyme nurodytos darbo užmokesčio mėnesio medianos (neatskaičius mokesčių) ir Lietuvos Respublikoje nustatyto minimalaus darbo užmokesčio (neatskaičius mokesčių) skirtumas.

Tmax – didžiausios 2500 Eur darbo užmokesčio mėnesio medianos (neatskaičius mokesčių) ir Lietuvos Respublikoje nustatyto minimalaus darbo užmokesčio (neatskaičius mokesčių) skirtumas. 6.5. Jeigu apskaičiuota Ti reikšmė mažesnė už 0 – toks dalyvio pasiūlymas atmetamas.

6.6. Jeigu apskaičiuota Ti reikšmė lygi 0 – skiriama 0 balų.

6.7. Jeigu tiekėjo pasiūlyme nebus nurodyta siūloma mokėti darbo užmokesčio mėnesio mediana – **toks dalyvio pasiūlymas atmetamas.**

7. Geriausiu pasiūlymu pripažįstamas pasiūlymas, surinkęs didžiausią ekonominio naudingumo balą.

8. Rangovas, ne vėliau nei per 10 d. d. nuo sutarties įsigaliojimo privalo perkančiajai organizacijai, pagal pridedamą formą Excel formatu, pateikti sutartį vykdysiančių ir perkančiosios organizacijos nurodytas užduotis atliksiančių darbuotojų sąrašą, kuriame turi būti nurodyta jiems siūlomo mokėti darbo užmokesčio mėnesio mediana (neatskaičius mokesčių), kuri turi būti ne mažesnė nei nurodyta tiekėjo pasiūlyme. Taip pat tiekėjas sutarties vykdymo laikotarpiu informaciją apie darbo užmokestį privalės teikti pagal Rangos sutarties sąlygų 5.30. p nuostatas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

i Vadovautis Lietuvos profesijų klasifikatoriaus (LPK) Tarptautinio standarto profesijų klasifikatoriaus ISCO-08 nacionaline versija.