Pirkimo sąlygų

7 priedas „Kvalifikacijos ir kiti reikalavimai tiekėjui“

**Kvalifikacijos ir kiti reikalavimai tiekėjUI**

**Kvalifikacijos reikalavimai**

1 lentelė

|  |  |  |  |
| --- | --- | --- | --- |
| **Eil. Nr.** | **Reikalavimas** | **Atitiktį pagrindžiantys dokumentai** | **Subjektas, kuris turi atitikti reikalavimą** |
| **Techninis ir profesinis pajėgumas** | | | |
| 1. | Bent 1 (vieną) specialistą, turintį teisę eiti neypatingo statinio statybos vadovo pareigas.  Statinių kategorija – neypatingi statiniai;  Statinių grupė: negyvenamieji pastatai;  Statinių pogrupis: administracinės paskirties pastatai.  Bent po 1 (vieną) specialistą, turintį teisę eiti neypatingo statinio specialiųjų statybos darbų vadovo pareigas.  Statinių kategorija – neypatingi statiniai;  Statinių grupė: negyvenamieji pastatai;  Statinių pogrupis – administracinės paskirties pastatai;  Statybos darbų sritys: vandentiekio ir nuotekų šalinimo inžinerinių sistemų įrengimas, statinio šildymo, vėdinimo ir oro kondicionavimo inžinerinių sistemų įrengimas, statinio elektros inžinerinių sistemų įrengimas, procesų valdymo ir automatizavimo sistemų įrengimas, statinio nuotolinio ryšio (telekomunikacijų) inžinerinių sistemų įrengimas, statinio apsauginės signalizacijos, gaisrinės saugos inžinerinių sistemų įrengimas.  Bent 1 (vieną) specialistą, turintį teisę eiti neypatingo statinio projekto vadovo pareigas.  Statinių kategorija – neypatingi statiniai;  Statinių grupė: negyvenamieji pastatai;  Statinių pogrupis – administracinės paskirties pastatai.  Bent po 1 (vieną) specialistą, turintį teisę eiti neypatingo statinio projekto dalies vadovo pareigas.  Statinių kategorija – neypatingi statiniai;  Statinių grupė: negyvenamieji pastatai;  Statinių pogrupis – administracinės paskirties pastatai;  Projekto dalys:  - Architektūros dalis;  - Konstrukcijų dalis;  - Vandentiekio ir nuotekų šalinimo dalis;  - Šildymo, vėdinimo ir oro kondicionavimo dalis;  - Elektrotechnikos dalis;  - Elektroninių ryšių (telekomunikacijų) dalis;  - Procesų valdymo ir automatizavimo dalis;  - Apsauginės signalizacijos dalis;  - Gaisro aptikimo ir signalizavimo dalis.  *Pastaba:  Tas pats specialistas gali eiti kelių specialistų pareigas, jei jo kvalifikacija atitinka nustatytus reikalavimus.* | ***Dokumentai, kuriuos turės pateikti galimas laimėtojas:***  1) **Tiekėjo patvirtintas specialistų**, kurie bus atsakingi už pirkimo sutarties vykdymą, **sąrašas (pirkimo sąlygų 7.1. priedas „Specialistų sąrašas“)**.  2) Lietuvos Respublikos ir trečiųjų šalių piliečiams ir kitiems fiziniams asmenims (išskyrus užsienio šalies specialistus\*) SSVA (iki 2022-04-30 SPSC) išduoti kvalifikacijos atestatai ar užsienio šalies specialistams\* išduoti teisės pripažinimo dokumentai, arba užsienio šalies specialistams\* išduoti dokumentai, patvirtinantys turimą kvalifikaciją kilmės šalyje, arba nuorodos į nacionalines duomenų bazes, bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungęs susipažinti su reikalaujamais dokumentais ir (ar) informacija.  **Užsienio šalies specialistai\*** – Europos Sąjungos valstybės narių, Šveicarijos Konfederacijos arba valstybių, pasirašiusių Europos ekonominės erdvės sutartį, piliečiai ir kiti fiziniai asmenys, kurie naudojasi Europos Sąjungos teisės aktuose jiems suteiktomis judėjimo valstybėse narėse teisėmis - turi teisę eiti ypatingojo ar neypatingojo statinio statybos vadovo, projekto vadovo, projekto dalies vadovo, specialiųjų statybos darbų vadovo pareigas nurodytas reikalavime pripažinus jų kilmės valstybėje turimą teisę eiti ypatingojo ar neypatingojo statinio statybos vadovo pareigas.  **Užsienio šalies specialisto\*** turimos kvalifikacijos patvirtinimo dokumentai Lietuvoje gali būti išduoti ir po pasiūlymų pateikimo datos, bet ne vėliau kaip iki Sutarties pasirašymo dienos, tačiau pačią teisę specialistas kilmės šalyje turi būti įgijęs iki pasiūlymų pateikimo termino pabaigos.  Teisės pripažinimo dokumentai turi būti gauti iki pirkimo sutarties pasirašymo.  Vietoje teisės pripažinimo pažymos užsienio šalies tiekėjo siūlomas specialistas gali pateikti SSVA pateikto prašymo (su gavimo žyma) išduoti teisės pripažinimo pažymą, patvirtintą kopiją.  Pirkimo vykdytojas informaciją apie Lietuvoje išduotus kvalifikacijos dokumentus pasitikrina SSVA registruose https://www.ssva.lt/cms/registrai.  Jei kvalifikacijos dokumente yra nurodyta visa reikalaujama statinių grupė (neišskirti / nenurodyti pogrupiai) arba nurodytas konkretus pogrupis, atitinkantis nurodytą kvalifikacijos reikalavime, – tokie kvalifikacijos dokumentai yra tinkami.  Jei specialistas nėra tiekėjo darbuotojas ir nebus įdarbintas, jis turi būti nurodytas pasiūlymo formoje kaip ūkio subjektas.  *Pateikiamos dokumentų* *kopijos arba nuorodos į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungusi ir susipažinti su reikalaujamais dokumentais ir (ar) informacija.* | - jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;  - tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų;  - subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos. |
| **Finansinis ir ekonominis pajėgumas** | | | |
| 2. | Vidutinės metinės pajamos iš veiklos, su kuria susijęs atliekamas pirkimas, paskutiniais 3 finansiniais metais, o jei ūkio subjektas įregistruotas vėliau ar veiklą atitinkamoje srityje pradėjo vėliau – nuo ūkio subjekto įregistravimo ar veiklos su pirkimu susijusioje srityje pradžios, yra ne mažesnės nei 381 818,00 Eur (be PVM).  Laikoma, kad su atliekamu pirkimu susijusi veikla yra – Statyba, pagal ekonominės veiklos rūšių klasifikatorius 2 redakcija (EVRK 2 red.), F skyrių. | ***Dokumentai, kuriuos turės pateikti galimas laimėtojas:***  1) ūkio subjekto vadovo ir ūkio subjekto vyriausiojo buhalterio (buhalterio) arba kito asmens, galinčio tvarkyti ūkio subjekto buhalterinę apskaitą pagal teisės aktus, pasirašyta deklaracija apie paskutiniais 3 finansiniais metais, o jeigu ūkio subjektas įregistruotas ar veiklą atitinkamoje srityje pradėjo vėliau, – nuo ūkio subjekto įregistravimo ar veiklos su pirkimu susijusioje srityje pradžios (jeigu ši informacija turima), gautas metines pajamas iš veiklos, su kuria susijęs atliekamas pirkimas;  2) atitinkamos banko pažymos.  Jeigu tiekėjas dėl pateisinamų priežasčių negali pateikti pirkimo vykdytojo reikalaujamų jo finansinį ir ekonominį pajėgumą įrodančių dokumentų, jis turi teisę pateikti kitus pirkimo vykdytojui priimtinus dokumentus.  *Pateikiamos dokumentų* *kopijos arba nuorodos į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungusi ir susipažinti su reikalaujamais dokumentais ir (ar) informacija.* | * jeigu pasiūlymą teikia ūkio subjektų grupė – reikalavimą turi atitikti visi kartu (pajėgumai sumuojami); * tiekėjas gali remtis kitų ūkio subjektų pajėgumais: reikalavimą turi atitikti visi kartu (šių ūkio subjektų pajėgumai gali būti sumuojami su tiekėjo pajėgumais). Pirkimo vykdytojas gali reikalauti, kad tiekėjas ir ūkio subjektai, kurių pajėgumais remiamasi, prisiimtų solidarią atsakomybę už pirkimo sutarties įvykdymą (pateikiamas dokumentas (sutartis ar kt.), įrodantis solidarios atsakomybės prisiėmimą pirkimo laimėjimo atveju; * subtiekėjams šis reikalavimas nenustatomas. |

**APLINKOS APSAUGOS VADYBOS SISTEMŲ STANDARTAI**

2 lentelė

|  |  |  |  |
| --- | --- | --- | --- |
| **Eil. Nr.** | **Reikalavimas** | **Atitiktį pagrindžiantys dokumentai** | **Subjektas, kuris turi atitikti reikalavimą** |
| 1. | Tiekėjas atliekamiems statybos darbams taiko aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais.  Sritys: statybinių konstrukcijų, vandentiekio ir nuotekų šalinimo inžinerinių sistemų įrengimas, statinio šildymo, vėdinimo ir oro kondicionavimo inžinerinių sistemų įrengimas, statinio elektros inžinerinių sistemų įrengimas, procesų valdymo ir automatizavimo sistemų įrengimas, statinio nuotolinio ryšio (telekomunikacijų) inžinerinių sistemų įrengimas, statinio apsauginės signalizacijos, gaisrinės saugos inžinerinių sistemų įrengimas.  *Pastaba: jei tiekėjo turimas sertifikatas arba lygiavertis sertifikatas neapima visų reikalavime išvardintų sričių, gali būti pateikiami ir atskiri sertifikatai arba lygiaverčiai sertifikatai pagal reikalavime išvardintas sritis.* | ***Dokumentai, kuriuos turės pateikti galimas laimėtojas:***  EMAS arba LST EN ISO 14001 sertifikatas, arba kitas lygiavertis sertifikatas, išduotas kitose valstybėse narėse įsteigtų nepriklausomų įstaigų.  Kaip lygiaverčių aplinkos apsaugos vadybos užtikrinimo priemonių įrodymą, tiekėjas gali pateikti lygiaverčių taikomų aplinkos apsaugos vadybos priemonių aprašymą, parengtą pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) patvirtintomis Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo (toliau – Aprašas) 10 punkte nustatytus reikalavimus, arba kitus lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus.  *Pateikiamos skaitmeninės dokumentų kopijos.* | Tiekėjas, tiekėjų grupės nariai, kiti ūkio subjektai, kurių pajėgumais remiasi tiekėjas, pagal prisiimamus įsipareigojimus. |

\_\_\_\_\_\_\_\_\_\_\_\_\_\_\_\_\_\_\_\_\_\_